CELEX: 32020Y0914(01)
Language: lv
Date: 2020-08-17 00:00:00
Title: Eiropas Sistēmisko Risku Kolēģijas Lēmums (2020. gada 17. augusts) par Eiropas Sistēmisko risku kolēģijas datu aizsardzības inspektora iecelšanu (ESRK/2020/11) 2020/C 303/04

14.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  C 303/5
               
            
         EIROPAS SISTĒMISKO RISKU KOLĒĢIJAS LĒMUMS
         (2020. gada 17. augusts)
         par Eiropas Sistēmisko risku kolēģijas datu aizsardzības inspektora iecelšanu
         (ESRK/2020/11)
         (2020/C 303/04)
         EIROPAS SISTĒMISKO RISKU KOLĒĢIJAS VALDE,
         ņemot vērā Līgumu par Eiropas Savienības darbību,
         Ņemot vērā Eiropas Parlamenta un Padomes Regulu (ES) Nr. 1092/2010 (2010. gada 24. novembris) par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1),
         Ņemot vērā Eiropas Parlamenta un Padomes Regulu (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (2), un jo īpaši tās 43. pantu,
         Ņemot vērā Eiropas Sistēmisko risku kolēģijas Lēmumu ESRK/2012/1 (2012. gada 13. jūlijs), ar ko Eiropas Sistēmisko risku kolēģijā ievieš datu aizsardzības noteikumus (3), un jo īpaši tā 3. pantu,
         ņemot vērā Eiropas Centrālās bankas Lēmumu (ES) 2020/655 (2020. gada 5. maijs), ar ko pieņem īstenošanas noteikumus attiecībā uz datu aizsardzību Eiropas Centrālajā bankā un atceļ Lēmumu ECB/2007/1 (ECB/2020/28) (4), un jo īpaši tā 3. panta 5. punktu,
         tā kā:
         
                     (1)
                  
                  
                     Eiropas Sistēmisko risku kolēģijas (ESRK) Valde 2019. gada 30. jūlijā pieņēma Eiropas Sistēmisko risku kolēģijas Lēmumu ESRK/2019/17 (5), ar kuru Evanthia Chatziliasi tika iecelta par ESRK Datu aizsardzības inspektori (DAI) līdz 2024. gada 31. jūlijam.
                  
               
                     (2)
                  
                  
                     Ievērojot Evanthia Chatziliasi lūgumu, viņas amata pilnvaru laiks beigsies 2020. gada 31. augustā. Tādēļ nepieciešams iecelt viņas pēcteci ESRK DAI amatā no 2020. gada 1. septembra.
                  
               
                     (3)
                  
                  
                     Saskaņā ar Regulas (ES) 2018/1725 43. panta 2. punktu Eiropas Centrālās bankas (ECB) DAI pašlaik pilda arī ESRK DAI amata pienākumus.
                  
               
                     (4)
                  
                  
                     ECB Valde 2020. gada 21. jūlijā kā Evanthia Chatziliasi pēcteci ECB DAI amatā uz laiku no 2020. gada 1. septembra līdz 2023. gada 31. augustam iecēla Maarten Daman.
                  
               
                     (5)
                  
                  
                     Lēmuma (ES) 2020/655 (ECB/2020/28), kuru piemēro ar 2020. gada 1. novembri, 3. panta 5. punktā noteikts, ka pēc ESRK lūguma ECB DAI var ļaut veikt Regulas (ES) 2018/1725 45. pantā noteiktos uzdevumus arī attiecībā uz ESRK. Efektivitātes labad un saskaņā ar līdzšinējo praksi ESRK Valde uzskata, ka šāds lūgums jāizsaka,
                  
               IR PIEŅĒMUSI ŠO LĒMUMU.
         
            1. pants
            Eiropas Sistēmisko risku kolēģijas datu aizsardzības inspektora iecelšana
            Par Eiropas Sistēmisko risku kolēģijas (ESRK) datu aizsardzības inspektoru (DAI) no 2020. gada 1. septembra līdz 2023. gada 31. augustam tiek iecelts Maarten Daman, ņemot vērā viņa kā Eiropas Centrālās bankas (ECB) darbinieka un DAI statusu.
         
         
            2. pants
            Lūgums sniegt atļauju saskaņā ar Lēmuma (ES) 2020/655 (ECB/2020/28) 3. panta 5. punktu
            Saskaņā ar Lēmuma (ES) 2020/655 (ECB/2020/28) 3. panta 5. punktu ESRK lūdz jebkuram DAI, kuru ECB iecēlusi pēc 2020. gada 1. novembra, ļaut veikt Regulas (ES) 2018/1725 45. pantā noteiktos uzdevumus arī attiecībā uz ESRK.
         
         
            3. pants
            Stāšanās spēkā
            Šis lēmums stājas spēkā 2020. gada 17. augustā.
         
         
            Frankfurtē pie Mainas, 2020. gada 17. augustā
            
               
                  ESRK Valdes vārdā –
               
               
                  ESRK Sekretariāta vadītājs
               
               Francesco MAZZAFERRO
            
         
         
            (1)  OV L 331, 15.12.2010., 1. lpp.
         
         
            (2)  OV L 295, 21.11.2018., 39. lpp.
         
         
            (3)  OV C 286, 22.9.2012., 16. lpp.
         
         
            (4)  OV L 152, 15.5.2020., 13. lpp.
         
         
            (5)  Eiropas Sistēmisko risku kolēģijas Lēmums (ESRK/2019/17) (2019. gada 30. jūlijs) par Eiropas Sistēmisko risku kolēģijas datu aizsardzības inspektora iecelšanu (OV C 344, 11.10.2019., 3. lpp.).